title: Gazel
article: بو غزلی ، مکتب سلطانی معلملرندن و سرآمدان شعرادن عزتلو فیضی افندی ارسال بیور مشلر در 
  
  غزل 
  
  قیام ایلر قیامت قامت آفتر هینندن
   عیاندر شور محشر دیده سحر آفرینندن 
  
  نه جانلر ترك تن قیلش نه تنلر تازه جان بولمش
   او شوخك جانشکارانه نگاه نازنینندن 
  
  فرحناك اولمسون يارب سرود خسروانیدن [*]
   تغافل ايليانلر عاشقك آه و انينندن 
  
  او کوهر خیز دریا در دو چشم خونفشانم کیم
   بتر هر دم هزاران شاخ مرجان سرزمینندن 
  
  بولورسك زير پایکده نکارستان لاهوتی
   نظر قيلسك اول قلیمه محبت دور بینندن 
  
  ایاغ باده ظن ایتمه کف ساقیده موساوش
   ید بیضادر اولمش آشکارا آستینندن 
  
  خدا جویان دریادل رهين انقلاب اولمز
   نه ناسك اعتراضندن نه خلقك آفرينندن 
  
  سرائر آشنای عالم عرفان اولان انجق
   حلاوتياب اولور فيضينك اشعار متينندن